פלורידה

‏ ‏ פלורידה (באנגלית: Florida) היא מדינה הנמצאת בחצי אי הממוקם באזור הדרום-מזרחי של ארצות הברית. פלורידה נודעת במיוחד בזכות האקלים החם שבה, החופים הציוריים, ופארקי השעשועים המפורסמים אשר מושכים אליהם תיירים רבים במיוחד מכל העולם. לפלורידה ערים שוקקות חיים, כמו מיאמי, אורלנדו וטלהאסי, ונופי טבע מרהיבים כמו הפארק הלאומי אוורגליידס והפארקים הממלכתיים של המדינה. קו החוף של פלורידה משתרע על פני מעל לאלפיים קילומטרים וכולל חופים עוצרי נשימה עם מים צלולים וחול לבן בהם המבקרים יכולים ליהנות ממגוון פעילויות כולל שחייה, גלישת גלים ודיג. אחת האטרקציות המרכזיות של פלורידה הן פארקי השעשועים של המדינה אשר ברמה גבוהה במיוחד, כולל פארקי שעשועים כמו דיסניוורלד, אתר הנופש יוניברסל אורלנדו וסי וורלד. פארק השעשועים הללו מכילים מגוון רחב של אטרקציות המתאימים לכל הגילאים, ועל כן מהווים בחירה אידיאלית למשפחות. בפלורידה יש למבקרים גם הזדמנויות רבות לפעילויות בחיק הטבע כמו טיולי הליכה, רכיבה על אופניים, שייט וגולף, כאשר כמה ממסלולי הגוף הטובים ביותר בעולם נמצאים בפלורידה. ניתן לחקור את ההיסטוריה והתרבות העשירה של המדינה בין היתר במוזיאונים, בגלריות ובאתרים ההיסטוריים הרבים הפזורים ברחבי פלורידה. בעשורים האחרונים הפכה פלורידה ליעד מועדף לפנסיונרים אמריקנים אמידים מכל רחבי ארצות הברית, בעיקר בשל האקלים החם של המדינה ויוקר המחיה הנמוך. == אזורים == == יישובים בולטים בעלי עניין תיירותי == יישובים בולטים במדינת פלורידה אשר בעלי עניין תיירותי: 1 טלהסי‏ (Tallahassee‏) בירת המדינה. 2 פורט לודרדייל‏ (Fort Lauderdale‏) העיר ידועה כעיר קיט ואתר תיירות פופולרי. העיר מכונה גם "ונציה של אמריקה", בשל תעלות המים הרבות החוצות אותה. 3 ג'קסונוויל‏ (Jacksonville‏) העיר הגדולה ביותר בפלורידה מבחינת אוכלוסייתה, והגדולה ביותר בארצות הברית היבשתית מבחינת שטחה הכולל. 4 מיאמי‏ (Miami‏) המרכז התרבותי והכלכלי החשוב ביותר של פלורידה. בעיר אווירה רב-תרבותית, הכוללת לצד אוכלוסייה אפרו-אמריקנית גדולה אוכלוסייה לטינית-היספנית גדולה גם כן. הנמל של מיאמי הוא אחד הגדולים ביותר בעולם, דבר אשר הקנה לעיר את הכינוי "השער לארצות הברית". עם הרבה שמש וחופי רחצה אטרקטיביים, מיאמי היא אחת הערים התיירותיות ביותר בארצות הברית. 5 אורלנדו‏ (Orlando‏) בירת מחוז אורנג'. העיר ידועה בשל אתרי התיירות הרבים שבסביבתה, ובהם אתר הנופש דיסניוורלד, ופארקי השעשועים אתר הנופש יוניברסל אורלנדו וסיוורלד. 6 טמפה‏ (Tampa‏) בירת מחוז הילסבורו. 7 פנמה סיטי‏ (Panama City Beach‏) 8 פנסקולה‏ (Pensacola‏) 9 ווסט פאלם ביץ'‏ (West Palm Beach‏) == אטרקציות תיירות פופולריות בפלורידה == להלן מאה מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים, בערים, ובמחוזות הערים בפלורידה, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. 1 הפארק הלאומי ביסקיין‏ == רקע כללי == פלורידה מציעה שלל אתרי טבע לרבות כמה מבעלי החיים הייחודיים של ארצות הברית, לצד למעלה מ-1,200 קילומטר של חופי ים יפהיפיים וחוליים. פלורידה היא יעד תיירות פופולרי, הידוע גם הודות לפארקי השעשועים הגדולים שלו (לרבות דיסניוורלד), תעשיית גידול התפוזים שבו ולהיותו מרכז של ספורט - גולף, טניס, מרוצי מכוניות, וספורט מים. בעוד המחצית הצפונית של פלורידה דומה מבחינה תרבותית לדרום ארצות הברית, חלקיה התיכוניים והדרומיים, הם בעלי תרבות ייחודית ומורשת רב תרבותית וליברלית. == אטרקציות == == פעילויות == == אוכל == == שתייה == כמו בשאר ארצות הברית, רכישה ואחזקה של אלכוהול אסורה מתחת לגיל 21 == לינה == == הגעה == === בטיסה === === במכונית === === ברכבת === === בדרך הים === == תחבורה == === באוטובוס === === במכונית === === בטרמפים === == חשוב לדעת == === הקונסוליה הישראלית === ישראל ☎ 1-305-358-8111, ‏כתובת: 100 N. Biscane Blvd., Ste. 1800-1801,‏ אתר אינטרנט === סכנות פוטנציאליות === תוכלו לחייג למוקד החירום 911 מכל טלפון ותופנו לשירותי החירום (משטרה, כיבוי אש, אמבולנס, וכו'). ==== פשיעה ==== באזורים מסוימים בפלורידה יש שיעורי פשיעה גבוהים יחסית. כדאי לקחת בחשבון שבאזורים מסוימים בערים הגדולות לא בטוח ללכת לבד או אפילו בקבוצות קטנות במהלך הלילה, אף על פי שמדובר במקרים חריגים ורוב האזורים בפלורידה בטוחים למדיי למבקרים. נדיר למדיי שמתרחשים פשעים אלימים באזורים המתויירים ביותר במדינה, למרות שכדאי לקחת בחשבון שיותר סביר שמקרים של גניבות יתרחשו באזורי התיירות. אם אתם חשים שהאזור שבו אתם נמצאים אינו בטוח, יש סבירות גבוהה שאתם צודקים. ==== מזג אוויר קיצוני ==== בפלורידה עוברות לא מעט ​​סופות הוריקן, אם כי הן לא מגיעות לפלורידה בכל שנה. מומלץ לקרוא את המדריך סופות ציקלון אם אתם מתכוונים לבקר בפלורידה במהלך עונת ההוריקנים שנמשכת בין ה-1 ביוני עד ה-30 בנובמבר. אין הרבה מקומות בעולם אשר חווים כמות גדולה של מכות ברק כמו כמות מכות הברק בפלורידה. סופות הרעמים שמתרחשות במהלך עונת הקיץ בפלורידה גורמות ללא מעט ברקים אשר מדי שנה פוצעים ואף הורגים בני אדם. מומלץ תמיד להקפיד להישאר בתוך הבתים כאשר יש סופות רעמים ולעולם אל לחפש מחסה מתחת לעץ. רוב האנשים שנפגעים ממכות ברק היו במגרשי גולף כאשר פגע בהם ברק, אך כדאי לקחת בחשבון שניתן להיפגע ממכת ברק בכל מקום. לעיתים סופת הרעמים תהיה מלווה בברד, ברוחות עזות ו/או בסופות טורנדו. בעוד שכמות סופות הטורנדו בפלורידה לאורך ההיסטוריה הוא גבוה יחסית, כדאי לקחת בחשבון שהרוב המכריע של סופות הטורנדו מתרחשות במהלך עונת ההוריקנים (לדוגמה הוריקן ג'ין שהכה בפלורידה במהלך 2004 גרם לבדו להיווצרות של מעל ל-200 סופות טורנדו בפלורידה). 99% מסופות הטורנדו חלשות יחסית ובשל כך בפועל סופות הטורנדו אינן מהוות סכנה גדולה בפלורידה. כדאי לחשוב פעמיים איפה הכי כדאי לשחות. לעיתים מסוימים עשויים להיות זרמים חזקים, חיידקים ומדוזות בחופים מסוימים. מומלץ תמיד לבדוק בעמדת המציל או בתחנה של הריינג'ר לפני שמחליטים להיכנס למים. ==== חיות בר מסוכנות ==== ישנם לא מעט אליגטורים ברחבי פלורידה אשר בהחלט יכולים להיות מסוכנים לבני אדם שנתקלים בהם ומשום כך יש תמיד לצאת מתוך ההנחה שהם מתחבאים בכל האגמים והנהרות ברחבי המדינה. מומלץ בשל כך להימנע מלשחות בכל האגמים והנהרות בפלורידה, אלא אם כן ישנו שילוט רשמי אשר מעיד על כך שניתן לשחות בבטחה באותם האגמים והנהרות. כמו כן, כדאי במיוחד להיזהר בכל פעם שאתם מתקרבים לגוף מים כלשהו ברחבי פלורידה. כמו כן, מומלץ להקפיד לא לאפשר לילדים להתקרב לגופי מים. דובים ופנתרים היו שכיחים למדיי בפלורידה לפני הגעתם של האירופאים לאזור והם נמצאים כיום בסכנת הכחדה באזור זה. אם הבחנתם בדובים או פנתרים הקפידו לשמור מרחק מהם. באזור של מחוז וולוסיה היו לאורך השנים לא מעט התקפות של כרישים (למרות שהם עלולים בפועל להתרחש בכל מקום ברחבי המדינה) ומשום כך מומלץ להקפיד להיזהר בעת שגולשים בחופי המדינה. מספר מקרי התקיפה של הכרישים הוא פחות מ-50, כאשר פעם בשנתיים או שלוש אדם אחד נהרג בהתקפה של כריש - מתוך מיליוני אנשים שנכנסים למים בחופי פלורידה. השעות המסוכנות ביותר לשחות בים הם בסמוך לשעת הדמדומים ובסמוך לזריחה. כדאי גם לקחת בחשבון שדג הזהרון (Lionfish), אשר הוא דג רעיל ופולשני, נמצא בשוניות רבות ברחבי פלורידה. לדג גוף עם פסים אדומים לבנים וקוצים רעילים. העקיצות של הדג כואבות במיוחד ולעיתים רבות כאשר נעקצים מהדג אנשים חייבים להתאשפז בבית חולים. כדאי לקחת בחשבון שמדוזות יכולות להיות נפוצות בחופים רבים בעונות מסוימות של השנה. בנוסף לכך ניתן למצוא גם נחשים ארסיים בכל ימות השנה ברחבי המדינה. == יעדים סמוכים בולטים == אלבמה - ג'ורג'יה - == ראו גם ==